hotchpotch/miracl-hf-unified huggingface dataset:
Danielle Bregoli
Danielle Bregoli (26. maaliskuuta 2003 Boynton Beach, Florida) on yhdysvaltalainen räppäri ja internetpersoona. Bregoli tuli tunnetuksi ollessaan Dr. Phil -televisio-ohjelmassa kuriton teini syyskuussa 2016.
Bregoli nousi julkisuuteen televisiossa esittämästään lauseesta ”Cash me ousside, how bow dah?”. Siitä tehtiin paljon huomiota sosiaalisessa mediassa saanut meemi. Bregoli esiintyy nimellä "Bhad Bhabie". Bregolilla on levytyssopimus Atlantic Recordsin kanssa. Bregolin hittejä ovat ”Gucci Flip Flops”, ”Hi Bich”, sekä ”These Heaux”. Hän on yksi tunnetuimpia naisräppäreitä tällä hetkellä. Hän teki kiertueen kesällä 2018, joka kantoi nimeä ”Bhanned In The Usa.” Bregolin oma mixtape julkaistiin 26.9.2018, joka kantaa nimeä ”15”. Bregoli on ollut myös nuorin naisräppäri, joka on koskaan päässyt Billboard Hot 100-listalle. Aiemmin Bregoli on julkaissut vain singlejä.. Bregoli oli ehdolla Billboard Awardseissa vuoden naisräppäriksi.
Hänellä on ollut riitaa tanssija Malu Trevejon kanssa. He olivat ystäviä aluksi, mutta riita syntyi heidän välien mennessä poikki. Huhujen mukaan Malu olisi ollut ihastunut Bregoliin, ja heidän ystävyytensä kaatui tämän jälkeen.
Bregoli on biseksuaali.
Hän on huhujen mukaan tapaillut laulaja Billie Eilishiä, sekä NBA Youngboyta. Hän tapaili huhujen mukaan myös räppäri Lil Pumpia, mutta huhut kumottiin.
Ferrières-en-Bray
Ferrières-en-Bray on kunta Pohjois-Ranskassa Seine-Maritimen departementissa Normandian alueella. Se sijaitsee noin 50 kilometriä Rouenista itään.
Vuonna 1850 Pariisin Les Halles -ruokatorin työntekijä Charles Gervais sopi yhteistyöstä paikkakuntalaisen maanviljelijän kanssa. Tästä yhteistyöstä syntyivät meijerituotteet, jotka saivat tuotenimen Petit suisse. Meijerituotteita valmistava Gervais -yhtiön suurin tuotantolaitos ja pääkonttori ovat yhä Ferrières-en-Brayssa.
Arto Kaunonen
Arto Kaunonen (s. 1. syyskuuta 1954 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1970–1981 ja voitti yhden Suomen-mestaruuden.
Kaunonen aloitti pääsarjauransa Turun Tovereissa kaudella 1970–1971. TuTo:n pudottua pääsarjasta hän siirtyi kaudeksi 1975–1976 Turun Palloseuraan, joka voitti kauden päätteeksi Suomen-mestaruuden. Kaunonen siirtyi kuitenkin kesken kauden toiseen SM-liigaseuraan, Forssan Palloseuraan, jossa hän pelasi myös kauden 1976–1977. Tämän jälkeen hän palasi TPS:ään ja pelasi myöhemmin myös Saimaan Pallossa.
Kaunonen pelasi SM-sarjassa ja SM-liigassa yhteensä 287 runkosarjaottelua, joissa hänen tehopisteensä olivat 48 + 87 = 135 ja jäähymääränsä 161 minuuttia. SM-liigan pudotuspeleissä hän pelasi 13 ottelua, joissa tehopisteitä kertyi 3 + 6 = 9 ja jäähyminuutteja 16. Suomen-mestaruuden lisäksi hän saavutti kaksi SM-pronssia.
Kaunonen pelasi seitsemän B-maaottelua ja 20 nuorten maaottelua.
Pertti Vaelma
Pertti Vaelma (s. 7. toukokuuta 1957 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1973–1980 ja voitti yhden Suomen-mestaruuden.
Vaelma aloitti pääsarjauransa Turun Tovereissa kaudella 1973–1974. TuTo:n pudottua pääsarjasta hän siirtyi kaudeksi 1975–1976 Turun Palloseuraan ja voitti kauden päätteeksi Suomen-mestaruuden. Myöhemmin hän edusti vielä Tampereen Koovee:ta.
Vaelma pelasi SM-sarjassa ja SM-liigassa yhteensä 89 runkosarjaottelua, joissa hänen tehopisteensä olivat 4 + 9 = 13 ja jäähymääränsä 74 minuuttia. SM-liigan pudotuspeleissä hän ei pelannut.
Vaelma pelasi 14 nuorten maaottelua.
Pyhä Nikanor
Pyhä Nikanor (myös Nicanor, Nicanore, Nicanor Diakoni tai Kyproksen Nicanor; ; kuollut n. 76 Kypros) oli juutalainen Kyprokselta, diakoni, lähetystyöntekijä ja marttyyri. Apostolien tekojen mukaan (jae 6:5) hän oli yksi seitsemästä diakonista Stefanoksen, Philipin, Prokhoroksen, Timonin, Parmenaksen ja Nikolaksen kanssa, jotka asetettiin helleenisten leskien tueksi. Kyproksen natiivi ja Jerusalemin kristitty kansalainen, tradition mukaan hän palasi Kyprokselle tekemään lähetystyötä, jossa miestä kidutettiin monin tavoin ja hän kuoli marttyyrikuoleman keisari Vespasianuksen hallituskaudella 69-79. Hänen muistopäiväänsä on vietetty 4. tammikuuta, 10. tammikuuta, 6. toukokuuta, 28. heinäkuuta ja 28. joulukuuta.
Sulawesin maanjäristys ja tsunami
Sulawesin maanjäristys tapahtui Indonesiassa 78 kilometriä Palun kaupungin pohjoispuolella 28. syyskuuta 2018. Maanjäristyksen voimakkuus oli 7,5 momenttimagnitudia. Järistys aiheutti tsunamin, jossa aallon korkeudeksi kuvattiin yli kolme metriä. Aallot iskivät Palun ja Donggalan rantakaupunkeihin sekä useisiin pienempiin asutuskeskuksiin.
Viikon kuluttua tsunamista oli arviolta 1 500 henkeä kuollut ja kateissa on edelleen yli tuhat ihmistä. Noin 200 000 ihmistä tarvitsee YK:n mukaan humanitaarista apua.
Vuoden 1951 Atlantin hurrikaanikausi
Vuoden 1951 Atlantin hurrikaanikausi oli ensimmäinen kausi jolloin National Weather Service virallisesti nimesi myrskyjä. Sen aikana Atlantilla koettiin 10 trooppista myrskyä, joista 8 oli hurrikaaneja. Tämä oli hieman tavallista enemmän.
Im Wartesaal zum großen Glück
Im Wartesaal zum großen Glück on Walter Andreas Schwarzin esittämä kappale, joka edusti Saksaa vuoden 1956 Eurovision laulukilpailussa Sveitsin Luganossa.
Kappaleen sijoitus ei ole tiedossa, koska kilpailun kokonaisia tuloksia ei ole koskaan julkaistu.
Tuomas Leinonen
Tuomas Leinonen (s. 22. toukokuuta 1954 Tampere) on suomalainen jääkiekkoilija. Hän pelasi SM-liigassa vuosina 1975–1977 Tampereen Tapparan joukkueessa ja voitti yhden Suomen-mestaruuden sekä saavutti yhden SM-hopean. Hän pelasi SM-liigassa yhteensä 52 runkosarjaottelua, joissa hän teki neljä maalia ja istui jäähyllä kaksi minuuttia. SM-liigan pudotuspeleissä hän pelasi seitsemän ottelua ilman tehopisteitä ja jäähyminuutteja.
Tuomas Leinosen veli Mikko Leinonen on NHL- ja maajoukkuekiekkoilija sekä seurajohtaja.
Arvonlisäveronumero
Arvonlisäveronumero on yksilöllinen sarjanumero, joka EU:ssa annetaan kaikille, jotka jäsenvaltio rekisteröi arvonlisäveron ilmoittamiseksi. Kansainvälisissä yhteyksissä sitä kutsutaan VAT-numeroksi, jossa VAT on lyhenne englannin-kielisestä termistä "value-added tax".
On olemassa kansainvälinen standardi arvonlisäveronumeroille. Ne koostuvat kaksi-kirjaimisesta koodista ja sisältävät lisäksi useita numeroita, enintään 12 numeroa (joskus kirjaimia). Kaksi-kirjain koodit tulevat standardista ISO 3166-1 alpha-2, lukuun ottamatta Kreikkaa, jolla on koodi EL.
Suomalainen arvonlisäveronumero koostuu maatunnuksesta ja numerosarjasta, joka on yritystunnus ilman kahden viimeisen numeron välistä väliviivaa. Jos Y-tunnus on 1234567-8, arvonlisäveronumero on FI12345678.
Ruotsin arvonlisäveronumero - "momsregistrerings-nummer" - perustuu 10-numeroiseen henkilötunnukseen tai yritysnumeroon. Se alkaa ruotsin maatunnuksella SE ja päättyy aina numeroihin 01. Koska yhdysviivaa ja välilyöntiä ei saa esiintyä, ruotsin arvonlisäveronumerossa on aina 14 merkkiä: SE999999999901, jossa kymmenen yhdeksäistä korvataan henkilönumerolla tai yritysnumerolla.
Muissa EU-maissa arvonlisäveronumerolla voi olla vaihteleva muoto, mutta yleensä se perustuu yritysnumeroon, joka yrityksellä on maassa. Ne alkavat kuitenkin aina kyseisen maan maa-koodilla.
Myös useimmat EU:n ulkopuoliset Euroopan maat,  ja monet eteläamerikkalaiset maat ja jotkin muut maat, ovat ottaneet käyttöön kansainvälisen arvonlisäveronumeron.
Kuusto (Perniö)
Kuusto on kylä Salon kaupungin Perniössä. Kuusto sijaitsee aivan Perniön lounaiskolkassa. Ainoa tie Kuustoon kulkee naapurikylän Latokartanon kautta.
Kuusto sijaitsee Hamarjärven itärannalla ja kylän alue myötäilee järvestä lähtevää Kuustonojaa aina Kiskonjokeen saakka. Alavaa kyläaluetta reunustavat pohjoisessa ja etelässä korkeat mäet. Maarekisterissä Kuusto oli jaettu Isokuustoon ja Vähäkuustoon, vaikka Vähäkuuston tila onkin autioitunut.
Kuusto ja sen lähikylät sijaitsevat nykyään syrjässä, mutta alue oli Kuuston ruukin ja Latokartanon varhaisteollisuuden ja kauppapaikan sekä läheisen kuninkaankartanon takia varsin merkittävä aina 1800-luvun alkuvuosikymmenille saakka.
Vähäkuuston ympäristö on yksi alueen parhaiten säilyneitä perinnebiotooppeja. Ympäristössä on puoliavointa tuoretta niittyä, koivikoitunutta kostee niittyä ja kalliopaljastumilla pienruohoniittyä. Niityiltä löytyy alueellisesti harvinaisia lajeja, kuten mäkikattaraa.
Iso-Kuuston ja Alastalon tilojen läheisyydessä on erikokoisia peltojen metsäsaarekkeita, joita on ennen laidunnettu. Saarekkeilla tavataan edelleen paljon niittykasveja. Kylän länsikulmalla on useita entisiä laidunmaita, jotka ovat muuttuneet kedoiksi ja niittymäisiksi niemekkeiksi. Alueella kasvaa muun muassa Perniölle harvinaista kelta-apilaa. Märkinä kausina Kuustonoja nousee herkästi pelloille ja niityille, mikä on haitallista niittykasvillisuudelle.
Peltojen ja niittyjen reunat ovat vahvasti metsittyneet, etenkin Kuustonojan yläjuoksulta.
Torsti Järvenpää
Torsti Järvenpää (s. 20. helmikuuta 1954 Tampere) on suomalainen jääkiekkoilija. Hän pelasi SM-liigassa kauden 1976–1977 Tampereen Tapparan joukkueessa ja voitti Suomen-mestaruuden. Hän pelasi SM-liigassa 17 runkosarjaottelua ja neljä pudotuspeliä mutta ei saanut niissä tehopisteitä eikä jäähyjä.
Freyja Montes
Freyja Montes (suom. Freyjavuoret) on Venuksessa sijaitsevan Lakshmin tasangon pohjoisin vuorijono. Sen pituus on noin 900 kilometriä ja sen leveys noin 300 kilometriä. Se erottaa Lakshmin tasangon Venuksen pohjoisnapaa lähellä olevasta Snegurochka Planitiasta.
Olivier Piou
Oliver Piou (s. 1958 Senegal) on ranskalainen liikemies. Koulutukseltaan hän on insinööri. Piou nimitettiin vuonna 2016 Nokian hallituksen jäseneksi ja varapuheenjohtajaksi. Tätä ennen hän toimi Gemalto N. V:n toimitusjohtajana kymmenen vuoden ajan.
Perelandra
Perelandra on C.S. Lewiksen "Avaruustrilogian" toinen kirja. Kirja kertoo tri. Elwin Ransomin tehtävästä mennä Perelandraan tai Venukseen, missä hän löytää maan ja sen kuningattaren, ja myös Paholaisen, jonka kanssa hän tappelee ja voittaa, pysäyttäen pahan tulemisen Perelandraan.
Saint-Laurent-Blangy
Saint-Laurent-Blangy on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Scarpejoen varrella aivan Arras'n kaupungin itäpuolella.
Kunnassa on ensimmäisessä maailmansodassa kaatuneiden saksalaisten sotilaiden hautausmaa. Se rakennettiin 1920-luvun alussa, ja sinne haudattiin Arras'n eteläpuolella kaatuneita sotilaita, joista suurin osa oli tunnistamattomia. Vuonna 1926 Saksan sotahautauskomissio VDK (Volksbund Deutsche Kriegsgräberfürsorge) teki Ranskan viranomaisten kanssa sopimuksen, jossa saksalaiset saivat istuttaa hautausmaalle puita sekä ympäröidä se vallilla. Sotilaiden tunnistamistyö päättyi vasta toisen maailmansodan jälkeen. Vuonna 1966 VDK jatkoi tehtäväänsä ja korvasi puuristit metallisilla. Hautausmaalle on haudattu lähes 32 000 saksalaista sotilasta, joista 11 500 on tunnistamattomia.
Sailly-en-Ostrevent
Sailly-en-Ostrevent on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 20 kilometriä Arras'n kaupungista itään.
Kunnan nähtävyyksiä on viidestä kivestä koostuva Bonnettesin kivikehä, joka on pienen kukkulan laella.
Jack Layton
Jack Layton (18. heinäkuuta 1950 – 22. elokuuta 2011) oli kanadalainen poliitikko ja oppositiojohtaja. Hän oli NDP-puolueen puheenjohtaja vuosina 2003–2011.
Layton suoritti perusopintonsa McGill-yliopistossa, ja väitteli valtiotieteen tohtoriksi Yorkin yliopistosta vuonna 1983. Hän toimi aktiivisesti Toronton kunnallispolitiikassa, johti AIDSin vastaista kampanjaa ja kiinnitti huomiota kierrätykseen ja ympäristöasioihin.
Seppo Pakola
Seppo Pakola (s. 2. huhtikuuta 1954 Helsinki) on suomalainen jääkiekkoilija. Hän pelasi SM-sarjassa ja SM-liigassa vuosina 1973–1985 ja voitti Suomen-mestaruuden Helsingin IFK:n joukkueessa vuosina 1980 ja 1983. Lisäksi hän saavutti yhden SM-hopean.
Pakola pelasi SM-sarjassa ja SM-liigassa yhteensä 350 runkosarjaottelua, joissa hänen tehopisteensä olivat 51 + 55 = 106 ja jäähymääränsä 95 minuuttia. SM-liigan pudotuspeleissä hän pelasi 39 ottelua, joissa tehopisteitä kertyi 4 + 8 = 12 ja jäähyminuutteja 10.
Pakola pelasi seitsemän B-maaottelua.
Columbia (supermanner)
Columbia, tunnettuna myös nimillä Nuna ja Hudsonland, oli yksi Maapallon supermantereista. Sen olemassaoloa ensin ehdotti J.W. Rogers ja M. Santosh vuonna 2002.
On arvioitu että Columbia olisi ollut 12 900 km pohjoisesta etelään sen laajimmasta alueesta.
Daedalus
Daedalus on huomattava kraatteri Kuun Maahan näkymättömällä puolella. Sen sijainnin takia, sitä on ehdotettu jättimäisen radioteleskoopin paikaksi. Se on nimetty kreikkalaisen mytologian Daedaluksen mukaan. Läheiset kraatterit ovat Icarus (idässä) ja Racah (pohjoisessa).
Mons Huygens
Mons Huygens on Kuun korkein vuori (muttei sen korkein kohta). Se on 5,5 km korkea, ja se sijaitsee Montes Apenninus -vuorijonossa. Sen vieressä on Mons Ampère -vuorijono. Se on nimetty hollantilaisen matemaatikon ja fyysikon Christiaan Huygensin mukaan. IAU nimesi vuoren virallisesti vuonna 1961.
Michael van Langren
Michael Florent van Langren (kast. 27. huhtikuuta 1598 Amsterdam – toukokuu 1675 Bryssel) oli tähtitieteilijä ja kartanpiirtäjä. Hän oli Espanjan siirtomaiden palvelussa. Hänen latinisoitu nimi oli Langrenus.
George Gervin
George Gervin (s. 27. huhtikuuta 1952 Detroit, Michigan) on yhdysvaltalainen kilpauransa päättänyt koripalloilija. Heittävänä takamiehenä pelannutta Gerviniä pidetään yhtenä pelipaikkansa historian parhaista pelaajista. Hän pelasi ABA:ssa, NBA:ssa, varsinkin San Antonio Spursissa vuosina 1974–1985, ja uransa lopulla vielä Italiassa, Espanjassa ja piensarja CBA:ssa. Gervin tunnettiin muun muassa korintekokyvyistään ja finger roll -koreistaan.
Gervin valittiin eseen viidesti peräkkäin ykkösviisikkoon ja kahdesti kakkosviisikkoon. Hän voitti neljästi sarjan korikuninkuuden. Gervin pelasi yhdeksästi peräkkäin ssa ja oli ottelun vuonna 1980. Hän sai lukuisia tunnustuksia ABA-urastaan, ja NBA:ssa San Antonio Spurs on jäädyttänyt hänen pelinumeronsa. Vuonna 1996 Gervin nimettiin Basketball Hall of Fameen.
Gervin pelasi yliopistokoripalloa vuodet 1970–1972 Eastern Michigan -yliopiston joukkueessa. Hänet on nimetty myös yliopistokoripallon hall of fameen. Vuosina 1972–1974 Gervin pelasi ABA-joukkue Virginia Squiresissa, ja vuonna 1974 Phoenix Suns varasi hänet NBA:han 40. vuorolla . ABA:ssa Gervin saavutti useita palkintoja.
Gervin siirtyi NBA:han Spursin mukana ABA:n ja NBA:n yhdistyessä vuonna 1976. Gervin edusti Spursia vuoteen 1985 asti niittäen henkilökohtaista menestystä: hän voitti neljästi sarjan korikuninkuuden, oli viidesti en ykkösviisikossa ja kahdesti kakkosviisikossa ja pelasi yhdeksästi peräkkäin ssa ollen vuoden 1980 ottelun . Spursin jälkeen Gervin pelasi yhden kauden Chicago Bullsissa ja päätti pelaajauransa pelaten 1980-luvun lopulla Italiassa, Espanjassa ja piensarja CBA:ssa.
Spurs on jäädyttänyt Gervinin pelinumeron, ja vuonna 1996 hänet valittiin joukkoon. Samana vuonna Gervin nimettiin Basketball Hall of Fameen.
Riski (sukunimi)
Riski on suomenkielinen sukunimi. Riski-nimisiä henkilöitä:
Pakola
Pakola voi tarkoittaa:
Yrjö Opas
Yrjö Johannes Opas (4. tammikuuta 1898 Kurikka – 9. helmikuuta 1964 Rauma) oli suomalainen eversti ja yritysjohtaja.
Yrjö Oppaan vanhemmat olivat postitoimiston hoitaja Juho Opas ja Maria Matilda Lagerqvist ja puoliso vuodesta 1929 Edith Juselius. Opas tuli ylioppilaaksi 1919 ja opiskeli Sotakorkeakoulussa 1932–1933. Suomen armeijan upseerina hän palveli vuodesta 1918. Talvisodan aikana vuonna 1939 Opas oli Lentorykmentti 1:n komentaja ja 1939–1940 Kannaksen armeijan ilmakomentaja. Ilmavoimien esikunnassa hän toimi sotavarusteosaston päällikkönä 1940–1943. Kainaston polttoturve -yhtiön toimitusjohtajaksi Opas tuli 1944. Hän oli Viipurin maalaiskunnan kunnanvaltuuston jäsen 1930-luvulla, Valtion lentokonetehtaan johtokunnan jäsen 1941 ja 1942 ja toimi Ilmavoimien upseeriyhdistyksen puheenjohtajana sekä Suomen upseeriliiton, Suomen ilmapuolustusliiton ja Viipurin ilmapuolustusyhdistyksen johtokuntien jäsenenä useita vuosia. Lentosotakoulun johtajana Opas toimi 1.3.1924 – 20.1.1932.
Innala
Innala voi tarkoittaa:
Rainer Risku
Rainer Risku (s. 12. maaliskuuta 1958 Helsinki) on suomalainen jääkiekkoilija. Hän pelasi SM-liigassa vuosina 1977–1984 Jokerien, HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980.
Risku pelasi SM-liigassa yhteensä 209 runkosarjaottelua, joissa hänen tehopisteensä olivat 46 + 53 = 99 ja jäähymääränsä 95 minuuttia. SM-liigan pudotuspeleissä hän pelasi 14 ottelua, joissa tehopisteitä kertyi 2 + 3 = 5 ja jäähyminuutteja kaksi.
Risku pelasi kymmenen nuorten ja kolme poikien maaottelua.
Vidgren
Vidgren tai Vidgrén voi tarkoittaa:
Jorma Immonen
Jorma Immonen (s. 17. helmikuuta 1952 Kerimäki) on suomalainen jääkiekkoilija. Hän pelasi SM-sarjassa ja SM-liigassa vuosina 1971–1986 ensin yhden kauden HJK:n ja sitten toistakymmentä vuotta HIFK:n joukkueessa ja voitti Suomen-mestaruuden HIFK:ssa vuosina 1974, 1980 ja 1983. Lisäksi hän saavutti neljä SM-hopeaa ja yhden SM-pronssin.
Immonen pelasi SM-liigassa yhteensä 488 runkosarjaottelua, joissa hänen tehopisteensä olivat 47 + 77 = 124 ja jäähymääränsä 193 minuuttia. SM-liigan pudotuspeleissä hän pelasi 50 ottelua, joissa tehopisteitä kertyi 4 + 11 = 15 ja jäähyminuutteja 25.
Immonen pelasi 13 B-maaottelua ja 12 nuorten maaottelua.
Inhimillinen pääoma
Inhimillinen pääoma tarkoittaa kaikkia tiettyyn väestöön kuuluvien yksilöiden ja ihmisryhmien omaamia yhteisiä aineettomia resursseja. Inhimilliseen pääomaan luetaan muun muassa väestön koko kumulatiivinen tieto, osaaminen, koulutus, pätevyys, kyvyt, kokemus, lahjakkuus, luovuus, äly, tunneäly, ahkeruus, sopusointuisuus työelämässä, tavat, persoonallisuuden piirteet, arvostelukyky, viisaus ja maine.
Inhimillinen pääoma on vaurautta, jonka avulla kansakunnat ja organisaatiot pystyvät saavuttamaan päämääränsä. Sen avulla kansantaloudet ja yksityiset yritykset pystyvät tuottamaan materiaalista vaurautta ja julkiset organisaatiot yleistä hyvinvointia.
Yksilön inhimillinen pääoma karttuu hänen elämänsä aikana. Inhimillistä pääomaa voi kasvattaa esimerkiksi koulutuksella, työelämän erikoistumisella, infrastruktuurin kehittämisellä, luovuuden ilmapiirin synnyttämisellä sekä kilpailun mahdollistamisella ja yrittäjyyden rohkaisemisella.
Inhimillistä pääomaa voi osittain mitata rahallisesti työikäisen väestön potentiaalisina ansioina. Maataloudessa ja teollisuudessa inhimillisen pääoman voi mitata yksinkertaisesti tuottavuutena. Kaivosmiehen inhimillinen pääoma riippuu paljolti hänen fyysisestä voimastaan. Monimutkaisemmissa töissä, kuten opettajan työssä, inhimillistä pääomaa on vaikeampi mitata ja siinä voi olla monta osatekijää.
Inhimillisen pääoman puute voi johtaa esimerkiksi työttömyyteen ja työmahdollisuuksien rajallisuuteen, talouskasvun ja tuottavuuden heikkenemiseen sekä pääoman pakoon. Sellaiset maat, joilla on vain vähän luonnonvaroja, ovat erityisen riippuvaisia työvoimansa inhimillisestä pääomasta.
Timo Ukkola
Timo Ukkola (s. 4. huhtikuuta 1956 Helsinki) on suomalainen jääkiekkoilija. Hän pelasi SM-liigassa vuosina 1979–1983 HIFK:n ja Kiekkoreippaan joukkueissa ja voitti Suomen-mestaruuden HIFK:n joukkueessa vuonna 1980. Lisäksi hän saavutti yhden SM-pronssin.
Ukkola pelasi SM-liigassa yhteensä 122 runkosarjaottelua, joissa hänen tehopisteensä olivat 7 + 21 = 28 ja jäähymääränsä 117 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 1 + 5 = 6 ja jäähyminuutteja kahdeksan.
Vuoden 1956 Atlantin hurrikaanikausi
Vuoden 1956 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1956.
Kausi oli tavanomaista vähemmän aktiivinen. Kahdestatoista myrskystä neljä saavutti hurrikaanin voiman, eikä yhtään niistä luokiteltu voimakkaaksi hurrikaaniksi (tuohon aikaan rajana oli 120 kt eli noin 60 m/s). 76 ihmisen ilmoitettiin kuolleen myrskyjen uhreina.
Legends of Chamberlain Heights
Legends of Chamberlain Heights on yhdysvaltalainen aikuisille suunnattu humoristinen animaatiosarja. Sitä esitettiin Comedy Centralin kanavalla vuosina 2016–17.
Lokakuussa 2017 ilmoitettiin sarjan lopettamisesta toisen tuotantokauden jälkeen.
Sarjan ovat luoneet Brad Ableson, Mike Clements, Quinn Hawking, Josiah Johnson ja Michael Starrbury.
Laulaja Erykah Badu toimi sarjan musiikkivastaavana.
Sarjasta tilattiin kaksi tuotantokautta, ennen ensimmäisen kauden alkamista.
Vaikka Rotten Tomatoesin arvostelijat antoivat sarjan vain 40 % arvion, niin sivuston kävijät ovat antaneet sen arvosanaksi 67 %. AVClubin Kayla Kumari Upadhyaya vertaa "South Parkin" ja Chamberlain Heightsin huumoria toisiinsa, huomioiden myös tämän sarjan pohjautuvan enemmän hahmoihin, kun yleisiin asioihin. Common Sense Media sanoo sarjan olevan "rivo ja seksistinen koripalloaiheinen animaatiosarja" antaen sille arvosanaksi 2/5 tähteä.
Jarmo Tauriainen
Jarmo Tauriainen (s. 27. kesäkuuta 1959 Oulu) on suomalainen jääkiekkoilija. Hän pelasi SM-liigassa vuosina 1978–1986 Oulun Kärppien joukkueessa ja voitti Suomen-mestaruuden vuonna 1981. Lisäksi hän saavutti neljä SM-pronssia.
Tauriainen pelasi SM-liigassa yhteensä 249 runkosarjaottelua, joissa hänen tehopisteensä olivat 45 + 46 = 91 ja jäähymääränsä 42 minuuttia. SM-liigan pudotuspeleissä hän pelasi 33 ottelua, joissa tehopisteitä kertyi 9 + 8 = 17 ja jäähyminuutteja kuusi.
Tauriainen pelasi viisi B-maaottelua ja kaksi poikien maaottelua.
Saksan 5. panssariarmeija
5. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostettiin 8. joulukuuta 1942 puolustamaan Tunisiaa liittoutuneiden hyökkäykseltä vastauksena Operaatio Soihtuun liittoutuneiden maihinnousuun Pohjois-Afrikkaan Marokkoon ja Algeriaan. 5. panssariarmeija taisteli yhdessä Italian 1. armeijan ja Saksan Afrika Korpsin kanssa Tunisian taisteluissa. Armeija kukistettiin 13. toukokuuta 1943 yhdessä sen komentajan Gustav von Vaerstin kanssa ja lakkautettiin 30. kesäkuuta 1943.
5. panssariarmeija uudelleenmuodostettiin 24. tammikuuta 1944 osana Lännen Panssariryhmää komentajanaan Leo Geyr von Schweppenburg. 5. panssariarmeija osallistui Normandian maihinnousun jälkitaisteluihin kärsien isoja tappioita ja monta sen osastoa jäi Falaisen mottiin. Jäljellejääneet osastot yhdistyivät Panssariryhmä Eberbachiksi ja vetäytyivät Saksaan Ardennien kautta ja osallistuivat Ardennien taisteluun. 5. panssariarmeija piiritettiin ja vangittiin Ruhrin mottiin ja se antautui liittoutuneille lopullisesti 17. huhtikuuta 1945.
Panssariarmeijan komentajina olivat:
Paratiisisaari
Paratiisisaari on Villu Jaanisoon tekemä suuri teos liikenneympyrässä Lempäälän Sääksjärvellä. Teos on tehty vuonna 2018 käytetyistä autonrenkaista. Se kuvaa palmuja saarella.
Kiilto Oy on maksanut teoksen. Teoksen perustuksista on vastannut Lempäälän kunta.
Teoksessa "Paratiisisaari" on teräsrunko. Muuten teos on tehty kierrätetyistä mustista autonrenkaista. Jalustana on "saari", kivetty kumpare. Jaanisoo on aiemminkin tehnyt teoksia autonrenkaista. Näitä ovat esimerkiksi "Kaikki on mahdollista" (2009, Helsinki) ja "Kumiankka" (2009, Tampere). Jaanisoo on sanonut tästä tekniikasta: "Olen päättänyt monta kertaa, että en enää käytä vanhoja autonrenkaita, mutta eri syistä olen palannut niihin."
Teos on Jaanisoon mukaan hyvin konkreettinen. Hänen mielessään on ollut idea palmuista jo vuosia. Teoksessa on nähtävissä Kiillon ja Jaanisoon mukaan luonnonsuojelullisia teemoja. Se herättää ajatuksia ympäristöstä huolehtimisesta ja kierrätyksestä. Teoksen voi nähdä ilmastonmuutoksen takia uppoamassa olevana pienenä saarena. Teos on tehty yhteistyössä Lempäälän kunnan kanssa, ja kunnanjohtaja Heidi Rämö kommentoi teosta: "Teoksesta on varmasti iloa kuntalaisille ja lukuisille ohikulkijoille”.
Yleisössä teos on herättänyt paljon tunteita, mielipiteitä ja keskustelua jo syyskuun lopussa ennen valmistumistaankin. Toimittaja Erkki Koiviston mukaan teos on juuri tässä mielessä onnistunut.
Kaarlehto
Kaarlehto voi tarkoittaa:
Albanian saksalaismiehitys
Albania oli Saksan miehittämä toisen maailmansodan aikana vuodesta 1943 vuoteen 1944. Ennen Italian ja liittoutuneiden aselepoa 8. syyskuuta 1943 Albania oli Italian hallussa. Aselevon ja Italian lähdön akselivalloista jälkeen saksalaisjoukot miehittivät Albanian.
Saksa asetti Midhat Frashërin johtaman Balli Kombëtar -puolueen Albanian johtoon. Saksan hallitsemaan Albaniaan kuului Kosovo, osa läntisestä Makedoniasta ja itäisestä Montenegrosta sekä Tutinin kaupunki Serbiasta. Yksi Balli Kombëtarin tavoitteista oli kaikkien albaanien asuttamien alueiden liittäminen Albaniaan.
Heinä-elokuussa 1943 Saksa miehitti Albanian lentokentät ja satamat muka suojellakseen sitä liittoutuneiden hyökkäykseltä. Elokuun puolivälissä Albaniassa oli noin 6 000 saksalaista sotilasta.
Saksan suunnitelma oli luoda neutraali Albania, joka ei olisi riippuvainen Italiasta, ja jolla olisi hyvät välit Saksan kanssa. Kun Albanian partisaanit rikkoivat Mukjen sopimuksen, Albanian partisaanien, Jugoslavian partisaanien ja Balli Kombëtarin välille syttyi sota. Partisaanit saivat tukea liittoutuneilta.
Italian antauduttua 8. syyskuuta 1943 Saksa miehitti Albanian ja perusti hallituksen Tiranaan Balli Kombëtar -puolueen tuella.
Saksa pyrki vakuuttamaan albaanit siitä, että heidän kannattaisi hallita maata itse. Monet epäröivät erityisesti, kun huhut Britannian hyökkäyksestä Albaniaan levisivät. Kosovon albaanijohtajat, jotka tajusivat, että liittoutuneiden voiton jälkeen heidän maansa palaisi Jugoslavian haltuun olivat halukkaita yhteistyöhön Saksan kanssa.
Uuden hallituksen ja saksalaisten piti taistella kommunistisen Kansallisen Vapautusarmeijan kanssa. Saksalaiset aloittivat hyökkäyssarjan partisaaneja vastaan. Partisaanien toiminta keskittyi eteläiseen Albaniaan. Ensimmäinen saksalaisten operaatio, nimeltään "Operaatio 505", alkoi marraskuussa 1943. Sen tarkoituksena oli häätää partisaanit Pezëstä. Kahdeksan päivän jälkeen saksalaiset ilmoittivat operaation onnistuneeksi. He onnistuivat tappamaan 100 partisaania ja ottamaan vangiksi 1 650. Kansallinen Vapautusarmeija lähes tuhoutui saksalaisjoukkojen ja nationalistien operaatiossa.
Partisaanit osoittautuivat sinnikkäämmiksi kuin Saksa, joka alkoi hävitä sotaa, oletti. He aloittivat vuonna 1944 täysimittaisen hyökkäyksen Saksaa ja Balli Kombëtaria vastaan.
Martin Järveoja
Martin Järveoja toimii Ott Tänakin kartanlukijana Rallin MM-sarjassa, Toyotan WRC-luokan autolla. Ainakin kausilla 2017–2018 Tänak ja Järveoja ajavat Tommi Mäkisen Toyota Gazoo Racingilla -tallissa.
Pentti Perhomaa
Pentti Perhomaa (s. 18. toukokuuta 1959 Oulu) on suomalainen jääkiekkoilija. Hän pelasi SM-liigassa kaudella 1980–1981 Oulun Kärppien joukkueessa ja voitti Suomen-mestaruuden. Hän pelasi SM-liigassa 25 runkosarjaottelua ja 12 pudotuspeliottelua ilman tehopisteitä.
Markku Haapaniemi
Markku Haapaniemi (s. 3. huhtikuuta 1958 Pori) on suomalainen jääkiekkoilija. Hän pelasi SM-sarjassa ja SM-liigassa vuosina 1974–1983 Turun Palloseuran joukkueessa. Hän saavutti yhden SM-hopean ja kaksi SM-pronssia.
Haapaniemi pelasi SM-sarjassa ja SM-liigassa yhteensä 146 runkosarjaottelua, joissa hänen tehopisteensä olivat 36 + 10 = 46 ja jäähymääränsä 36 minuuttia. SM-liigan pudotuspeleissä hän pelasi 19 ottelua, joissa tehopisteitä kertyi 5 + 5 = 10 ja jäähyminuutteja 11.
Haapaniemi pelasi kahdeksan B-maaottelua ja kolme poikien maaottelua.
The Wall Suomi
The Wall Suomi on isoja voittoja jakava visailuohjelma. "The Wall" -formaatti on lähtöisin Yhdysvalloista, ja siellä ohjelmaa esitettiin ensi kerran syksyllä 2016. Ohjelmaa on esitetty 22 maassa. Formaatin kehittäjät ovat koripalloilija LeBron James, Maveric Carter ja Andrew Glassman. Ohjelmaa juontaa Heikki Paasonen ja ohjelma on kuvattu Puolassa.
Pelissä on kolme kierrosta. Ensimmäisellä kierroksella esitetään viisi kysymystä ja jokaiseen kysymykseen on kaksi vastausvaihtoehtoa. Jokaisen kysymyksen kohdalla vapautetaan kolme palloa. Jos vastaus on oikein, pelaajat saavat rahat, joihin pallot osuvat. Jos vastaus on väärin, eivät pelaajat saa mitään ja he menettävät yhtä paljon rahaa pankista. Jos pelaajat eivät saa tällä kierroksella rahaa, peli heidän osaltaan päättyy.
Kierroksella on mahdollisuus ansaita 1–2000 € per pallo.
Toisen kierroksen alussa kilpailijat erotetaan toisistaan. Toinen pelaajista menee eristyksiin vastaamaan kysymyksiin, kun taas toinen on lavalla. Eristetyssä oleva pelaaja vastaa kysymyksiin ja lavalla oleva pelaaja päättää, mihin lokeroihin pallot sijoitetaan. Jos vastaus on oikein, pelaajat saavat rahaa, mutta jos vastaus on väärä, rahaa menetetään.
Kierroksella on mahdollisuus ansaita 1–12 500 € per pallo.
Kolmas kierros etenee samalla tavalla kuin toinenkin, mutta nyt pelaajalla on neljä vastausvaihtoehtoa.
Kierroksella on mahdollisuus ansaita 1–50 000 € per pallo.
Lopuksi eristyksissä oleva pelaaja saa valittavakseen sopimuksen. Pelaaja joko allekirjoittaa sopimuksen tai repii sen. Jos pelaaja valitsee sopimuksen, pari saa rahat, jotka ovat ensimmäisellä kierroksella ansaittu, lisättynä 2000 eurolla per oikea vastaus. Toinen vaihtoehto on repiä sopimus, jolloin pari saa seinällä olevan rahasumman. Pelaaja ei kuitenkaan tiedä, onko tämä vastannut kysymyksiin oikein tai paljonko rahaa on ansaittu.
BMW R23
BMW R23 on BMW:n moottoripyörämalli 30-luvun lopulta.Yksisylinterin R20 mallista kehitetty R23 malli suunniteltiin 1937/38. Mallia myytiin 8021 kpl. R23 oli yksisylinteristen pyörien perusta aina 60-luvulle saakka.
Toisen mailmansodan jälkeen BMW oli myös rauniona. Munchenin ulkopuolella oleva tehdas oli tuhoutunut pommituksissa. Saksan antautumisen myötä mm. moottoripyörien tuotanto oli kielletty 1947 vuoteen saakka. Tuolloin BMW sai luvan aloittaa tuotannon Yhdysvaltain luvalla Bavariassa. Silloin aloitettin taas nollasta, ilman suunnitelmia ja piirrustuksia. Ensimmäinen länsi-saksalainen 250 kuutioinen moottoripyörä R24 vuonna 1948, joka seurasi R23 mallia. Malliin tehtiin parannuksia verrattuna sotaan edeltävään R23 malliin. Vuonna 1949 BMW teki R24 mallia 9200 kappaletta.
Koripallon naisten maailmanmestaruuskilpailut 1953
Vuoden 1953 koripallon naisten maailmanmestaruuskilpailut pelattiin Santiagossa, Chilessä 7.–22. maaliskuuta 1953. Nämä olivat ensimmäiset koripallon naisten maailmanmestaruuskilpailut. Kisoihin osallistui kymmenen maata. Mestaruuden voitti Yhdysvallat, hopeaa saavutti Chile ja pronssille sijoittui Ranska. Turnauksen korikuningatar oli Ranskan Anne-Marie Colchen.
BMW R24
BMW R24 on BMW:n valmistama moottoripyörä. BMW aloitti toisen mailmansodan jälkeen vuonna 1947 moottoripyörien valmistuksen Münchenissä, saatuaan luvan Yhdysvalloilta. Ensimmäinen länsisaksalainen malli oli R24, joka luotiin R23-mallista sitä edelleen kehittämällä. BMW R24 oli yksisylinteri ja toteutus R23 tapaan 250-kuutioisena, malli oli R23:n edullinen kopio-/kehitysversio. Siinä ei ollut esimerkiksi takajousitusta.
Koripallon naisten maailmanmestaruuskilpailut 1957
Vuoden 1957 koripallon naisten maailmanmestaruuskilpailut pelattiin Rio de Janeirossa, Brasiliassa 13.–26. lokakuuta 1957. Nämä olivat toiset koripallon naisten maailmanmestaruuskilpailut. Kisoihin osallistui 12 maata. Mestaruuden voitti Yhdysvallat, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Paraguayn Edith Nuñez.
Koripallon naisten maailmanmestaruuskilpailut 1959
Vuoden 1959 koripallon naisten maailmanmestaruuskilpailut pelattiin Moskovassa, Neuvostoliitossa 10.–18. lokakuuta 1959. Nämä olivat kolmannet koripallon naisten maailmanmestaruuskilpailut. Kisoihin osallistui kahdeksan maata. Mestaruuden voitti Neuvostoliitto, hopeaa saavutti Bulgaria ja pronssille sijoittui Tšekkoslovakia. Turnauksen korikuningatar oli Tšekkoslovakian Dagmar Hubálková.
Vuoden 1955 Atlantin hurrikaanikausi
Vuoden 1955 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1955.
Kolmestatoista myrskystä kymmenen saavutti hurrikaanin voiman. Yksikään niistä ei iskenyt Yhdysvaltojen rannikolle Meksikonlahden rannalla tai Floridassa.
Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1955 esiintyneistä myrskyistä Connie, Diane, Ione ja Janet poistettiin myöhemmin näiltä kiertäviltä listoilta.
Vuoden 1953 Atlantin hurrikaanikausi
Vuoden 1953 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1953.
Neljästätoista myrskystä kuusi saavutti hurrikaanin voiman. Vain yksi ihminen sai myrskyissä surmansa, ja taloudelliset tuhot arvioitiin kuudeksi miljoonaksi Yhdysvaltain dollariksi. Hurrikaani Carol vaurioitti Uuden Englannin rannikon kalastuslaivastoa, ja Hazel lisäsi tulvatuhoja Floridassa.
Samuli Pakkala
Samuli Pakkala (4. helmikuuta 1891 Oulu – 4. tammikuuta 1959 Oulu) oli kirjastoneuvos ja Oulun kaupunginkirjaston johtaja 1920-luvun lopulta aina 1950-luvun lopulle.
Samuli Pakkalan vanhemmat olivat kirjailijat Teuvo Pakkala ja Agnes Tervo ja puoliso vuodesta 1919 opettaja Maija Hallman. Taidegraafikko Teuvo-Pentti Pakkala oli heidän poikansa. Arkkitehti ja kirjailija Erkki Pakkala oli Samuli Pakkalan veli. Pakkala tuli ylioppilaaksi 1909 ja valmistui filosofian kandidaatiksi 1914. Oriveden kansanopistoa Pakkala johti 1917–1919. Hän oli Limingan kansanopiston johtaja 1919–1923 ja Kuopion kansalaisopiston ja kaupunginkirjaston johtaja 1923–1926. Oulun työväenopiston johtajana Pakkala toimi 1926–1927 ja Oulun suomalaisen keskikoulun opettajana 1930–1932. Oulun kaupunginkirjastoa Pakkala johti vuodesta 1926 vuoteen 1958, jolloin hänelle myös myönnettiin kirjastoneuvoksen arvo. Pakkalalla oli useita luottamustehtäviä. Hänen erikoisalaansa oli taidehistoria ja hän toimi sanoma- ja aikakauslehtien taidekriitikkona.
Vuoden 1952 Atlantin hurrikaanikausi
Vuoden 1952 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1952. Tämä oli viimeinen vuosi, jolloin myrskyjen nimeämiseen käytettiin armeijan puhelinaakkosia.
Yhdestätoista myrskystä viisi saavutti hurrikaanin voiman.
Kaudella 1952 hirmumyrskyjä havaittiin siihenastisia keskiarvoja vähemmän. Kaksi myrskyä havaittiin vain pitkän matkan tiedustelulentojen avulla. Kauden voimakkain myrsky oli hurrikaani Fox, joka riehui Kuubassa ja Bahamalla lokakuussa.
Enric Mas
Enric Mas Nicolau (s. 7. tammikuuta 1995 Artà, Mallorca) on espanjalainen maantiepyöräilijä. Hän aloitti ammattilaisuransa Klein Constantia -joukkueessa 2016 ja on edustanut Quick-Step Floors / Deceuninck–Quick-Stepiä vuodesta 2017.
Mas sijoittui toiseksi Espanjan ympäriajossa 2018 minuutin ja 46 sekuntia Simon Yatesille hävinneenä. Hän voitti Andorrassa ajetun kilpailun 20. etapin.
Lähteet:Pro Cycling Stats, Cycling Archives
Neuroligiinit
Neuroligiinit (NLGN) ovat postsynaptisia soluunkiinnittymismolekyylejä, jotka sitoutuvat presynaptisiin neureksiineihin. Neuroligiinit ovat synapsien avainmolekyylejä, jotka toimivat hermoimpulsseja vastaanottavissa soluissa ja linkittyvät viestintuojien neureksiinimolekyyleihin. Koko synapsi perustuu näiden kahden proteiinin vuorovaikutukseen. Rakenteellisesti neuroligiinit kuuluvat α/β-hydrolaasiperheen proteiineihin. Ihmisillä neuroligiinejä tunnetaan viisi: NLGN1, 2, 3, 4X ja 4Y. Neuroligiinejä on tutkittu autismin kirjon häiriöön liittyen. Vuoden 2017 lopulla on saatu selville että neurologiselle kehitykselle tärkeä Y-linkittynyt neuroligiini 4 (NLGN4Y) -proteiini liittyy osaan miesten homoseksuaalisuustapauksista.
August Mäkeläinen
August Mäkeläinen (12. syyskuuta 1885 Kuhmoinen – 2. tammikuuta 1956) oli suomalainen kalastusmestari ja tietokirjailija. Hän toimi Mustialan maanviljelysopiston kalanviljelyslaitoksen hoitajana.
Nimellä "Aug. Mäkeläinen":
Ildefonse
Ildefonse (myös Ildephonsus, Ildefonso, Ildefonsus tai Toledon Ildephonsus saksankielisestä ilmaisusta "valmis taisteluun"; 607 Toledo, Espanja – 23. tammikuuta 667 Toledo, Espanja) oli espanjalainen aatelinen, Toledon arkkipiispa ja katolinen pyhimys. Mies on Toledon Eugenen sukulainen ja opiskeli Sevillassa kirkonopettaja Isidorus Sevillalaisen ohjauksessa. Ildefonse oli koko elämänsä harras Neitsyt Marian kunnioittaja, ja hänen kerrotaan nähneen kerran Marian katedraalissa ilmestyksessä enkeleiden ja pyhimysten kanssa. Ildefonse osallistui Toledon kahdeksanteen ja yhdeksänteen konsiiliin vuosina 653 ja 655. Ildefonsen pyhimystunnuksia ovat paimensauva ja piispa, joka saa Neitsyt Marialta stoolan, Hänet kuvataan piispana mitran, kepin, kynän ja kirjan kanssa. Taitelijoita, jotka ovat kuvanneet häntä, ovat esimerkiksi El Greco, Velázquez, Murillo ja Zurbarán. Hän on Toledon suojeluspyhimys, ja hänen muistopäiväänsä on vietetty 23. tammikuuta.
Ildefonse syntyi vuonna 607 aatelisperheeseen Espanjassa Toledossa. Vanhemmat uskoivat hänen saavan pappisviran, mutta hänestä tuli jo nuorena munkki Agalissa Tajojoella lähellä Toledoa olevaan pyhien Kosmaksen ja Damanioksen luostariin ja myös diakoni vuonna 630 sekä luostarin apotti. Hän laati useita kirjoja hienostuneella tyylillä, kirjoitti kuuluisia liturgisia rukouksia sekä kunnioitti Neitsyt Mariaa hartaasti. Vuoden 657 joulukuussa arkkipiispa Eugeniuksen kuoltua hänestä tuli Toledon arkkipiispa, ja hän oli virassa yhdeksän vuotta ja kaksi kuukautta ennen kuin kuoli 23. tammikuuta 667. Hänet haudattiin pyhän Leocadian basilikaan Toledoon. Hänen seuraajansa oli Quiricus (667-680).
Ildefonsen teoksista on säilynyt vain neljä:
Neureksiinit
Neureksiinit (NRXN) ovat presynaptisia kalvoproteiineja, jotka vaikuttavat hermosolun pinnalla. Neureksiinit voidaan jakaa kahteen ryhmään: α-neureksiineihin ja β-neureksiineihin, joita molempia koodaa kolme geeniä. Neureksiineja koodaavat geenit ovat: NRXN1, NRXN2 ja NRXN3
Gröndahl
Gröndahl voi tarkoittaa:
Valavuori
Valavuori voi tarkoittaa:
Robert Ceder
Kaarle Robert Ceder (23. elokuuta 1874 Helsinki – 24. huhtikuuta 1942 Turku) oli suomalainen lyseon lehtori ja oppikirjojen tekijä.
Cederin vanhemmat olivat varusmestari Kaarle Oskari Ceder ja Maria Ulrika Silander. Hän pääsi ylioppilaaksi 1894 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1899 ja maisteriksi 1900.
Ceder toimi Hedengrenin kauppaopiston matematiikan ja fysiikan opettajana Helsingissä 1898–1900, Lappeenrannan’yhteiskoulun matematiikan ja fysiikan opettajana 1900–1901, Turun suomalaisen klassillisen lyseon tuntiopettajana 1901-1903 sekä Turun suomalaisen reaalilyseon matematiikan ja fysiikan nuorempana ja vanhempana lehtorina 1904–1942. Ceder harrasti kvartettilaulua ja hän oli Mieskuoro Laulun Ystävien puheenjohtajana 1922–1923.
Robert Ceder oli naimisissa vuodesta 1901 Ida Maria Julkusen (1882–1956) kanssa. Heidän poikansa oli lääninasessori Tauno Robert Ceder (1905–1994). Robert Ceder on haudattu Naantalin hautausmaalle.
Nimellä "R. Ceder":
DKW RT 125
DKW RT 125 on saksalaisen DKW:n valmistama moottoripyörä. Kaksitahtista mallia tehtiin jo ennen toista maailmansotaa 1930-luvulla Zschopaussa. Sodan jälkeen mallia tehtiin Länsi-Saksan Ingolstadtissa vuosina 1950 ja 1960. Sana "RT" tarkoittaa "Reichstyp" eli kansallismalli. Sodan jälkeen Itä-Saksassa vanhan DKW-tehtaan nimeksi tuli IFA. Valtion omistama IFA alkoi valmistamaan moottoripyöriä ja autoja.
Alkuperäiset mallit vuosilta 1939-1944 olivat mallinimillä DKW RT 125 ja DKW RT 125 n.A, joita valmistettiin natsi-Saksan aikana. Sodan ajan malli oli n.A, jossa oli muun muassa suurempi tankki ja vahvistettu runko. Sodan jälkeen mallinimeksi tuli DKW RT 125-0, ja sitä valmistettiin vuosina 1949–1954.
Mallista tuli mailman eniten kopioitu moottoripyörämalli. RT 125 -mallin jäljennöksiä rakennettiin ainakin kuudessa maassa. Maailmansodan jälkeen Neuvostoliitto otti suunnitelmia, työkaluja ja jopa henkilöstöä tehtaalta mukaansa. Malli nimeltä MMZ tehtiin Moskovassa (myöhemmin MMVZ ja SMZ). Puolassa RT 125 -mallin pohjalta luotiin uudet mallit SHL 125 ja Sokół 125, moottorikokoina 125 ja 175 cm. RT 125 -piirustukset kulkeutuivat myös Britanniaan, jossa ne toimivat pohjana mallille BSA Bantam. Yhdysvalloissa ne olivat pohjana Harley-Davidsonin Hummer-mallille (myös Harley Lightweights Hummer).
PRA
PRA tarkoittaa seuraavia asioita:
Viestijuoksun Suomen-mestaruuskilpailut 1951
Viestijuoksun Suomen-mestaruuskilpailut 1951 järjestettiin 8.–9. heinäkuuta Lahdessa.
Lähde
Lähde
As Ugly as They Wanna Be
As Ugly as They Wanna Be on yhdysvaltalaisen Ugly Kid Joe -rockyhtyeen esikois-EP, joka julkaistiin vuonna 1991. Sen nimi on parodia 2 Live Crew’n albumista "As Nasty as They Wanna Be".
Koripallon naisten Euroopan-mestaruuskilpailut 1958
Vuoden 1958 koripallon naisten Euroopan-mestaruuskilpailut pelattiin Łódźissa, Puolassa 9.–18. toukokuuta 1958. Nämä olivat kuudennet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Bulgaria, hopeaa saavutti Neuvostoliitto ja pronssille sijoittui Tšekkoslovakia. Turnauksen korikuningatar oli Puolan Romualda Gruszczyńska-Olesiewicz.
Zond 5
Zond 5 oli miehittämätön avaruusalus. Se oli toinen avaruusalus joka meni Kuun ympäri, ja ensimmäinen joka palasi turvallisesti Maahan syyskuussa 1968. Se oli osa Neuvostoliiton Zond-ohjelmaa. Sen mukana oli kaksi kilpikonnaa, jauhopukkeja, "Piophila"-kärpäsiä, kasveja ja muita eliöitä.
Koripallon naisten Euroopan-mestaruuskilpailut 1954
Vuoden 1954 koripallon naisten Euroopan-mestaruuskilpailut pelattiin Belgradissa, Jugoslaviassa 4.–13. kesäkuuta 1954. Nämä olivat neljännet koripallon naisten Euroopan-mestaruuskilpailut. Kisoihin osallistui kymmenen maata. Mestaruuden voitti Neuvostoliitto, hopeaa saavutti Tšekkoslovakia ja pronssille sijoittui Bulgaria. Turnauksen korikuningatar oli Tšekkoslovakian Dagmar Hubálková.
ALSEP
Apollo Lunar Surface Experiments Package (ALSEP) oli sarja tieteellisiä välineitä, jotka astronautit jättivät jokaisen Apollo-tehtävän laskupaikalle Apollo 11 -lennon jälkeen (Apollo 12, 14, 15, 16 ja 17). Apollo 11 jätti pienemmän paketin nimeltä Early Apollo Scientific Experiments Package, tai EASEP.
Koripallon naisten Euroopan-mestaruuskilpailut 1950
Vuoden 1950 koripallon naisten Euroopan-mestaruuskilpailut pelattiin Budapestissa, Unkarissa 14.–20. toukokuuta 1950. Nämä olivat toiset koripallon naisten Euroopan-mestaruuskilpailut. Kisoihin osallistui 12 maata. Mestaruuden voitti Neuvostoliitto, hopeaa saavutti Unkari ja pronssille sijoittui Tšekkoslovakia. Turnauksen korikuningatar oli Ranskan Anne-Marie Colchen.
Neuville-Saint-Rémy
Neuville-Saint-Rémy on kunta Pohjois-Ranskassa Nordin departementissa Hauts-de-Francen alueella. Se on Cambrain esikaupunki ja sijaitsee Escautjoen varrella.
Ranskalainen suklaamyymäläketju "De Neuville" on saanut nimensä kunnan mukaan. Myymäläketjun historia juontaa Neuville-Saint-Rémyssä vuonna 1883 perustettuun yritykseen "Les Maîtres Chocolatiers Réunis".
Aniche
Aniche on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Douain kaupungista itään.
Aniche on yhä aktiivinen kaivos- ja lasiteollisuuskaupunki. Aiemmin se tunnettiin yhtenä Ranskan suurimpana ikkunalasien tuottajana. Kaupungissa on yhä seitsemän toiminnassa olevaa lasitehdasta, kuten Saint-Gobain. Kaupungissa on myös lasintuotannon museo "Centre de mémoire de la Verrerie d'en haut". Tarinan mukaan kirjailija Jules Verne tuli Anicheen vuonna 1860 keskustelemaan paikallisten lasintekijöiden kanssa siitä, kestäisivätkö hänen Sukelluslaivalla maapallon ympäri -kirjassaan esiintyvä Nautilus-sukellusveneen yhdeksän ikkunaa syvänmeren paineen.
Kaupungissa oleva elokuvateatteri L'Idéal Cinéma-Jacques Tatin sanotaan olevan maailman vanhin yhä käytössä oleva elokuvateatteri. Se on ollut käytössä vuodesta 1905, ja se toimii entisessä paikallisen ammattiyhdistyksen päämajassa.
Hopponen
Hopponen voi tarkoittaa:
Hiten
Hiten on ISASksen rakentama avaruusluotain. Se oli Japanin ensimmäinen kuuluotain. Se laukaistiin 24. tammikuuta 1990. Kun se meni Kuun ohi ensimmäisen kerran, se päästi irti pienen luotaimen, Hagoromon.
Fazerin kukko
Fazerin kukko on Björn Weckströmin luoma veistos. Veistoksen tilasi Fazer, yhtiön 100-vuotisjuhlan kunniaksi.
Paavo Korhonen (päätoimittaja)
Paavo Tapani Korhonen (6. tammikuuta 1922 Viipuri – 20. syyskuuta 2018 Helsinki) oli suomalainen päätoimittaja. Hän oli Pellervo-lehden päätoimittaja ja sai tiedonjulkistamispalkinnon 1978 lehden työryhmän jäsenenä.
Tomas Roslin
Tomas Roslin (s. 6. joulukuuta 1969 Turku) on suomalainen ekologi ja professori. Hän toimii hyönteisekologian professorina Ruotsin maatalousyliopistossa (SLU). Roslin keskittyy tutkimuksessaan lajienvälisiin vuorovaikutussuhteisiin, erityisesti ekologisten vuorovaikutusverkostojen (esim. ravintoverkkojen) rakenteeseen ja toimintaan.
Tomas Roslin kirjoitti ylioppilaaksi vuonna 1988 Gymnasiet Lärkanista kuudella laudaturilla. Hän valmistui Helsingin yliopistosta filosofian maisteriksi 1994 ja filosofian tohtoriksi 1999. Väitöskirjansa hän laati akatemiaprofessori Ilkka Hanskin ohjauksessa. Roslinin väitöskirjatyö käsitteli lantakuoriaisten yhteisöekologiaa ja maatalouden muutosten kuvastumista lajien taantumisessa. Hänen muita tutkimuskohteitaan ovat muun muassa tammet ("Quercus robur") ja niiden hyönteiset, sekä arktiset lajit.
Roslin on väitöksensä jälkeen toiminut tutkijatohtorina Albertan yliopistossa Kanadassa sekä tutkijana ja ryhmänjohtajana ensin Metapopulaatiobiologian tutkimusryhmässä Helsingin yliopiston bio- ja ympäristötieteiden laitoksella, sitten Helsingin yliopiston maataloustieteiden laitoksella. Vuosina 2005–2010 hän toimi Suomen Akatemian akatemiatutkijana, vuosina 2010-2015 agroekologian yliopistonlehtorina. Roslin sai vuonna 2005 Suomen Akatemian tunnustuspalkinnon tutkimusansioistaan, erityisesti nk. kansalaistieteen-lähestymistavan käytöstä tieteen jalkauttamisessa.
Vuodesta 2015 Roslin on toiminut hyönteisekologian vakinaisena professorina Ruotsin maatalousyliopistossa.. Ruotsin viran ohella hän johtaa myös suomalaista tutkimusryhmää Helsingin yliopistossa.
Luonnossa lajit kytkeytyvät toisiinsa elollisten vuorovaikutusten kautta. Näistä kenties tunnetuimmat ovat antagonistiset peto-saalissuhteet, jotka yhdistävät lajeja ravintoverkoiksi. Yhtä lailla lajipareja voi kuitenkin yhdistää molempia hyödyntävät mutualistiset vuorovaikutukset (esim. kasvi-pölyttäjäverkot), kilpailusuhteet yms. Roslin on selvittänyt, miten erilaiset vuorovaikutustyypit yhdistävät lajeja nk. metaverkostoiksi, miten nämä verkostot ovat rakentuneet, miten ne kehittyvät ja miten ympäristönmuutos vaikuttaa niihin. Kohteinaan hän on usein käyttänyt arktisia eliöyhteisöjä, erityisesti Koillis-Grönlannissa. Näillä pohjoisilla alueilla lajien niukkuus tekee niiden vuorovaikutusverkoista suhteellisen helposti lähestyttäviä. Vuorovaikutusten havaistemiseen ja mittaamiseen Roslin on erityisesti kehittänyt ja käyttänyt DNA-pohjaisia menetelmiä. Roslinin tutkimuksella on huomattavaa merkitystä sen ymmärtämisessä, miten ympäristön muuttuminen ja erityisesti ilmastonmuutos vaikuttaa eliöyhteisöjen rakenteeseen ja toimintaan.
Armas Sandelin
Jaakko Armas Sandelin (25. heinäkuuta 1890 Lohtaja – 24. marraskuuta 1959 Kokkola) oli suomalainen lehtori ja oppikirjan tekijä.
Sandelinin vanhemmat olivat opettaja, Getan kirkkoherra Johan Fredrik Sandelin (1862–1950) ja Lydia Josefina Sandelin (1866–1938). Hän oli naimisissa vuodesta 1917 Elsa Vuorelan (1894–1977) kanssa.
Sandelin oli opettajana Hangon suomalaisessa yhteiskoulussa ja toimi Hangon Sanomien pääyoimittajana 1931–1940.
Olavi Piha
Kaarlo Olavi Piha (13. heinäkuuta 1911 Dioride,  Michigan, Yhdysvallat – 11. syyskuuta 1995 Seinäjoki) oli juristi, kaupunkineuvos, Suolahden ja Seinäjoen kauppalanjohtaja ja Seinäjoen ensimmäinen kaupunginjohtaja.
Olavi Pihan vanhemmat olivat kauppias Iisakki Felix Piha ja Katri Sofia Kasari ja puoliso vuodesta 1943 Liisa Kyllikki Korhonen. Piha tuli ylioppilaaksi 1931 ja suoritti ylemmän oikeustutkinnon 1940, varatuomarin arvon hän sai 1944. Piha toimi Seinäjoen kansanhuoltopiirin piiritarkastajana 1940–1946, Jyväskylän kaupunginsihteerinä 1946–1948, Suolahden kauppalanjohtajana 1948–1955, Seinäjoen kauppalanjohtajana 1955–1959 ja Seinäjoen kaupunginjohtajana vuodesta 1960. Suolahden järjestysoikeuden puheenjohtaja hän oli 1948–1955. Sotien aikaan Piha palveli Itä-Karjalan sotilashallinnon kansanhuoltopäällikkönä. Seinäjoen kaupunginjohtajan tehtävästä Piha jäi eläkkeelle 1974. Hän julkaisi tyttärensä Soili Venhon kanssa vuonna 1985 teoksen "Terveydenhuollon vaiheita Etelä-Pohjanmaalla".